
Projekteerimistingimuste määramine
(Gerassimovi tn.9 korterelamu fassaadide ja katusekatte rekonstrueerimine)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Gerassimovi tn.9  korterelamu fassaadide ja katusekatte rekonstrueerimise ehitusprojekti koostamiseks järgnevalt:   
	1. ÜLDANDMED



	1.1  Tellija                                           
	Korteriühistu Gerassimovi 9,  reg.kood  80183635
Gerassimovi tn.9-4,  20104 Narva  

	1.2  Asukoht, algandmed                                         
	Narva linn,  Gerassimovi tn.9
Korruste arv  2
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  19.11.07.a avaldus nr.1868/1-11, 
         Fjodor Montai - juhatuse liige.
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide ja katusekatte rekonstrueerimine.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused ja kooskõlastatud hoone välisviimistluse eskiis lisada projekti kausta lisana.
3.5 Esitada projekti nimetus vastavalt projekteerimistingimustele.

3.6 Tagada jooniste selgus ja hea loetavus. Ehitusprojekti värvivaated esitada mõõtkavas 1:100.
3.7 Esitada Arhitektuuri-ja planeerimise osakonnale hoone välisviimistluse eskiisid (vähemalt 2 värvilahenduse varianti) heakskiidu saamiseks.

3.8 Esitada asbesti sisaldavate konstruktsioonide lammutamise kohta koostatud tööplaan vastavalt kinnitatud Vabariigi Valitsuse 02.02.2000.a määrusele nr.32 ja EV Tööinspektsiooni 03.12.1992.a käskkirjale nr.38.
3.9 Esitada töödekorraldamise projekt ( Narva linna ehitusmäärus § 23 ). 
	4. ARHITEKTUURSED JA LINNAEHITUSLIKUD TINGIMUSED


4.1 Katuse kuju ja kõrgus: olemasolev. 

4.2 Katusekatte materjalid: tuldtõkestav, vastavalt ehitusmaterjalide ja-toodete terviseohutuse nõuetele. Mitte kasutada asbesti sisaldavaid materjale.
4.3 Vajadusel maja fassaadide soojustamine: vastavalt soojustehnilistele arvutustele.
4.4 Välisviimistlus: krohvitud pind. Mitte kasutada plekki ja plastikmaterjale. Värvilahendus esitada piirkonda sobivana, kombineeritud värvitoonides. Välisviimistluse ja värvilahenduse pass esitada projekti koosseisus.
4.5 Aknaraamide vahetamine: olemasolevates mõõtmetes. Esitada projektis fassaadide klaasistamispass. 
4.6 Keldri aknaavade kinnimüürimine on lubatud vaid Ida-Eesti Päästekeskuse Narva Keskkomando loa alusel.

4.7    Rõdude rekonstrueerimine: rõdude sulgemine pole lubatud.
4.7 Varikatuste rekonstrueerimine: lubatud on kaasaegsed lahendused, ühtlustades fassaadidega, piirkonda sobivana.

4.8 Peasissepääsu välistrepi rekonstrueerimine: kasutada sihtotstarbele vastavat kvaliteetmaterjali.
4.9 Uste vahetamine: olemasolevates mõõtmetes, tuldtõkestavad.
4.10 Sokli ja sillutisriba rekonstrueerimine.
4.11 Muud nõuded: vastavalt ekspertiisiotsusele.
4.12  Heakorrastus: lahendada projekti koosseisus. 
4.13  Haljastus: põhimõtteline kujunduslik-funktsionaalne lahendus näidata asendiplaanil. 
4.14  Parkimiskohad: lahendada Gerassimovi tn.9 krundi piires.
4.16  Piirded: ei ole lubatud.
4.17  Kinnistusisesed teed ja platsid: asfalt, teekattekivid, teekatteplaadid. 

4.18  Jäätmekäitlus: lahendada projekti mahus, näidates asendiplaanil, prügikonteiner soovitavalt piirata dekoratiivsete elementidega (näiteks prügimajad, jäätmeaedik).
4.19  Asendiplaan: näidata tehnovõrgud, sisse- ja väljasõit krundilt, väikevormid, parkimiskohtade paiknemine, määratleda pinnakatted.
4.20  Projekti koosseisus esitada lisaks:   
- situatsiooniskeem,

- värvivaated koos värvikoodidega,

- avade täitmise plaan,

- akende ja uste eksplikatsioon,

- soojustatud seina lõige, 

- katuse plaan jne.

	5. ERITINGIMUSED




5.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel.
	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Muinsuskaitseamet.

6.3     Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

